PATVIRTINTA

Šakių rajono savivaldybės

jaunimo kūrybos ir sporto centro

direktorės 2017 m. vasario 01 d.

įsakymu Nr. V-9

**ŠAKIŲ JAUNIMO KŪRYBOS IR SPORTO CENTRO ŪKVEDŽIO**

**PAREIGYBĖS** **APRAŠYMAS** **NR.** **15**

**I SKYRIUS**

**PAREIGYBĖ**

1. Šakių rajono savivaldybės jaunimo kūrybos ir sporto centro ūkvedžio pareigybė yra priskiriama kvalifikuotų darbuotojų pareigybių grupei.

2. Pareigybės lygis: ūkvedžio pareigybė priskiriamas C lygiopareigybei.

3. Pareigybės paskirtis: organizuoti centro atliekamas ūkines operacijas, jas planuoti, rūpintis turto saugumu, jo atnaujinimu ir pildymu.

4. Pavaldumas: ūkvedys pavaldus pavaldus direktorės pavaduotojui ūkiui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Ūkvedžio kvalifikacijai keliami reikalavimai:

5.1. ne žemesnis kaip vidurinis išsilavinimas;

5.2. analogiška darbo patirtis.

6. Ūkvedys turi žinoti ir išmanyti:

6.1. centro teritorijos priežiūros tvarką;

6.2. centro pastatų ir visų patalpų bei inventoriaus naudojimo ir priežiūros taisykles;

6.3. higienos normas ir taisykles;

6.4. darbo santykius reglamentuojančius įstatymus;

6.5. priešgaisrinės saugos taisykles;

6.6. saugaus darbo taisykles;

6.7. pirmosios medicininės pagalbos suteikimo priemones ir būdus;

6.8. centro nuostatus, darbo tvarkos taisykles;

6.10. kitus centro veiklą reglamentuojančius dokumentus bei norminius aktus;

6.11. savo pareigybės aprašymą.

7. Ūkvedys privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais centro lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Ūkvedžio funkcijos:

8.1. užtikrina, kad ūkio objektai būtų tinkamai prižiūrimi ir naudojami, kad centro ūkis funkcionuotų normaliai, nesukeldamas centro veiklos sutrikimų;

8.2. užtikrina, kad centro teritorijos poilsio, sporto ir kt. vietose esantys įrenginiai būtų tvarkingi, nepavojingi sveikatai;

8.3. rūpinasi, kad prie centro pastatų priėjimas ir privažiavimas būtų visada laisvas;

8.4. užtikrina, kad centro teritorijos apšvietimas būtų ne mažesnis kaip 20-40 lx., o centro patalpų bendrasis bei vietinis apšvietimas atitiktų galiojančias higienos normas;

8.5. rūpinasi, kad ne arčiau kaip 25 m atstumu nuo centro ant asfaltuotos plokštumos būtų pastatyti sandariai uždaromi konteineriai šiukšlėms ir atliekoms;

8.6. nustatytu laiku organizuoja centro pastato ir jų konstrukcijų sezonines bei eilines apžiūras, vykdo apžiūrų metu rastų defektų pašalinimą;

8.7. žiemos metu organizuoja sniego valymą nuo centro pastato stogo, nuo centro teritorijoje esančių kelių ir takų, vykdo kelių ir takų barstymą smėliu;

8.8. užtikrina, kad būtų laiku atliktas centro patalpų ir inventoriaus eilinis remontas, tinkamai pasiruošta naujųjų mokslo metų pradžiai;

8.9. užtikrina, kad būtų laiku atliktas centro šildymo sistemos paruošimas rudens ir žiemos sezonui;

8.10. užtikrina, kad visos centro patalpos kasdien būtų valomos drėgnuoju būdu atidarius langus;

8.11. organizuoja centro aprūpinimą dezinfekavimo priemonėmis (plovikliais, valikliais), kuriuos aprobavo Valstybinė higienos inspekcija.

8.12. neleidžia, kad elektros įrenginių prijungimui prie srovės šaltinio būtų naudojami laidai ir kabeliai su praradusia izoliavimo savybes ar pažeista izoliacija, kad laidai ir kabeliai būtų nutiesti grindimis;

8.13. reikalauja iš darbuotojų, kad elektros skydai, skydeliai ir spintos būtų rakinamos;

8.14. kontroliuoja, ar centro pranešimo apie gaisrą ir signalizacijos sistema patikimai veikia;

8.15. pasirūpina, kad centro 200 kvadratinių metrų plotui tektų po vieną nustatytos talpos gesintuvą.

8.16. tikrina, ar tvarkingas centro priešgaisrinis vandentiekis, ar vidaus vandentiekio gaisriniai čiaupai turi žarnas ir švirkštus;

8.17. tikrina, ar priėjimai prie gaisrinių čiaupų, ar žmonių evakavimo keliai ir išėjimai, koridoriai, laiptai neužkrauti daiktais;

8.18. pasirūpina, kad būtų parengtas rašytinis planas ir žmonių evakavimo planas bei pakabintas gerai matomoje vietoje prie įėjimo į kiekvieną pastato aukštą;

8.19. užtikrina, kad su veiksmų kilus gaisrui planu būtų supažindinti visi darbuotojai;

8.20. pasirūpina, kad koridoriuose, laiptinėse ir ant evakuacijos durų būtų krypties (gelbėjimosi) ženklai;

8.21. reikalauja, kad centro darbuotojai laikytųsi priešgaisrinio elgesio taisyklių, kad baigę užsiėmimus išjungtų visus elektros prietaisus. Darbuotojams išėjus, patikrina, ar visi elektros prietaisai išjungti;

8.22. neleidžia patalpose naudoti pirotechnikos priemonių, rūkyti, vartoti alkoholinių, energinių gėrimų, narkotinių ir kitų psichotropinių medžiagų;

8.23. vykdo kitus teisėtus direktorės ir direktoriaus pavaduotojo ūkio reikalams nurodymus.

**IV SKYRIUS**

**PAREIGYBĖS ATSAKOMYBĖ**

9. Ūkvedys atsako už:

9.1. bendrą centro ūkio būklę;

9.2. centro teritorijos, pastato ir patalpų, baldų ir inventoriaus būklę;

9.3. centro inžinerinių komunikacijų ir įrenginių techninę priežiūrą;

9.4. centro patalpų apšvietimą, mikroklimato atitikimą galiojančioms normoms;

9.5. centro sanitarinę būklę ir priešgaisrinę saugą.

10. ūkvedžiui gali būti taikoma drausmės, materialinė arba baudžiamoji atsakomybė, jeigu jis:

10.1. aplaidžiai vykdė savo pareigas, dėl ko susidarė prielaidos įvykti arba įvyko nelaimingas atsitikimas, kilo gaisras;

10.2. neatliko savo pareigų;

10.3. savo veiksmais padarė centrui materialinę žalą.

11. Ūkvedžiui už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria centro direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė centro direktorė Roma Paškevičiūtė

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( ūkvedžio vardas, pavardė, parašas)

Data